《中國文學美感》

教授名稱：國立台灣大學中文系柯慶明教授

**【本著作除另有註明外，採取**[**創用CC「姓名標示－非商業性－相同方式分享」台灣3.0版**](http://creativecommons.org/licenses/by-nc-sa/3.0/tw/)**授權釋出】**

拾伍、詞曲

馮延巳＜菩薩蠻＞:

嬌鬟堆枕釵橫鳳，溶溶春水楊花夢。紅燭淚闌干，翠屏煙浪寒。 錦壺催畫箭，玉佩天涯遠。和淚試嚴妝，落梅飛曉霜。

馮延巳＜採桑子＞:

小堂深靜無人到，滿院春風，惆悵牆東，一樹櫻桃帶雨紅。 愁心似醉兼如病，欲語還慵，日暮疏鐘，雙燕歸棲畫閣中。

秦觀＜踏莎行＞:

霧失樓台，月迷津度。桃源望斷無尋處。可堪孤館閉春寒，杜鵑聲裡斜陽暮。 驛寄梅花，魚傳尺素。砌成此恨無重數。郴江幸自繞郴山，為誰流下瀟湘去。

秦觀＜浣溪沙＞:

漠漠輕寒上小樓，曉陰無奈似窮秋，淡煙流水畫屏幽。自在飛花輕似夢，無邊絲雨細如愁，寶簾閑掛小銀鉤。

秦觀＜江城子＞:

西城楊柳弄春柔。動離憂，淚難收。猶憶多情，曾為繫歸舟。碧野朱橋當日事，人不見，水空流。 韶華不為少年留。恨悠悠，幾時休。飛絮落花時候，一登樓。便做春江都是淚，流不盡，許多愁。

秦觀＜滿庭芳＞:

山抹微雲，天黏衰草，畫角聲斷譙門。暫停征棹，聊共引離尊。多少蓬萊舊事，空回首，煙靄紛紛。斜陽外，寒鴉萬點，流水繞孤村。 銷魂當此際，香囊暗解，羅帶輕分。漫贏得青樓，薄倖名存。此去何時見也？襟袖上，空惹嘀痕。傷情處，高城望斷，燈火已黃昏。

關漢卿＜南呂一枝花•不伏老＞:

我是個蒸不爛煮不熟捶不扁炒不爆響璫璫一粒銅豌豆。恁子弟每誰教你鑽入他鋤不斷斫不下姐不開頓不脫慢騰騰千層錦套頭。我翫的是梁園月，飲的是東京酒，賞的是洛陽花，攀的是章臺柳。我也會圍棋，會蹴踘，會打圍，會插科，會歌舞，會吹彈，會嚥作，會吟詩，會雙陸。你便落了我牙，歪了我口，瘸了我腿，折了我手：天賜與我這幾般兒歹症候，尚兀自不肯休。則除是閻王親自喚，神鬼自來勾，三魂歸地府，七魄喪冥幽，天那！那其間纔不向煙花路兒上走。

|  |  |  |  |
| --- | --- | --- | --- |
| 頁碼 | 作品 | 版權標示 | 作者／來源 |
| 1 | 嬌鬟堆枕釵橫鳳……落梅飛曉霜。 | 描述: \\140.112.59.229\資源平台\資源平台\版權\版權ICON與範例\F-公共財-book_mark_transparent-square.png | 馮延巳＜菩薩蠻＞本作品已超過著作財產權存續期間，屬公共領域之著作。 |
| 1 | 小堂深靜無人到……雙燕歸棲畫閣中。 | 描述: \\140.112.59.229\資源平台\資源平台\版權\版權ICON與範例\F-公共財-book_mark_transparent-square.png | 馮延巳＜採桑子＞本作品已超過著作財產權存續期間，屬公共領域之著作。 |
| 1 | 霧失樓台……為誰流下瀟湘去。 | 描述: \\140.112.59.229\資源平台\資源平台\版權\版權ICON與範例\F-公共財-book_mark_transparent-square.png | 秦觀＜踏莎行＞本作品已超過著作財產權存續期間，屬公共領域之著作。 |
| 1 | 漠漠輕寒上小樓……寶簾閑掛小銀鉤。 | 描述: \\140.112.59.229\資源平台\資源平台\版權\版權ICON與範例\F-公共財-book_mark_transparent-square.png | 秦觀＜浣溪沙＞本作品已超過著作財產權存續期間，屬公共領域之著作。 |
| 1 | 西城楊柳弄春柔……流不盡，許多愁。 | 描述: \\140.112.59.229\資源平台\資源平台\版權\版權ICON與範例\F-公共財-book_mark_transparent-square.png | 秦觀＜江城子＞本作品已超過著作財產權存續期間，屬公共領域之著作。 |
| 2 | 山抹微雲……燈火已黃昏。 | 描述: \\140.112.59.229\資源平台\資源平台\版權\版權ICON與範例\F-公共財-book_mark_transparent-square.png | 秦觀＜滿庭芳＞本作品已超過著作財產權存續期間，屬公共領域之著作。 |
| 2 | 我是個蒸不爛煮不熟捶不扁炒不爆響璫璫一粒銅豌豆……那其間纔不向煙花路兒上走。 | 描述: \\140.112.59.229\資源平台\資源平台\版權\版權ICON與範例\F-公共財-book_mark_transparent-square.png | 關漢卿＜南呂一枝花•不伏老＞本作品已超過著作財產權存續期間，屬公共領域之著作。 |